முதலில் அவன் சித்தப்பா. இத்தனை நாளாய் அவனை ஊரார்களின் கோபத்திலிருந்து காத்துவந்த அவனது சித்தப்பா காலமானார். அவனது சித்தப்பா இறுதிவரை அவனை நம்பினாரே தவிர அவனது இறைச் செய்தியை நம்ப மறுத்தார். என்ன ஆனாலும் தன் மூதாதையரின் மதத்தை அவர் விடத் தயாராய் இல்லை. அவரது இறுதி மூச்சு வெளியேறும் வரை அவன் போராடிப் பார்த்தான். அவர் அவனை நம்பினாரே தவிர செய்தியை நம்பவில்லை. இறைவன் ஒன்று என்பதை அவர் ஏற்றுக்கொள்ளவில்லை. அவனுக்கு அதில் மனவருத்தம்.